Upravno vijeće Dječjeg vrtića na temelju čl. 26. Zakona o predškolskom odgoju i obrazovanju ( NN br. 10/97, 107/07, 94/13 , 98/19 i 57/22 ) i čl. 29. Statuta Dječjeg vrtića Dječji san, na svojoj 1. sjednici održanoj 31.08.2022.godine donijelo je

**Odluku**

**o raspisivanju natječaja**

**-** za zasnivanje radnog odnosa na radno mjesto kineziolog/inja, **1 izvršitelj/ica**, temeljem ugovora o dopunskom radu – za vrijeme trajanja Projekta, na 15 sati mjesečno, s mjestom rada u Svetoj Nedelji, **u svrhu provedbe Projekta „ Dječji san za sve „ koji je financiran sredstvima Europskog socijalnog fonda , UP.02.2.2.16.0181**

**UVJETI ZA RADNO MJESTO KINEZIOLOG/ INJA :**

* VSS
* završen fakultet kineziološkog usmjerenja
* poznavanje rada na računalu
* zdravstvena sposobnost za obavljanje poslova radnog mjesta ( dokaz o zdravstvenoj sposobnosti za obavljanje radnog mjesta dostavit će izabrani kandidat po dostavljenoj obavijesti o izboru )
* da u odnosu na osobu ne postoje zapreke definirane čl. 25. Zakona o predškolskom odgoju i obrazovanju
* poželjno iskustvo u radu s djecom

U prijavi na Natječaj potrebno je navesti osobne podatke podnositelja prijave ( ime i prezime, datum i mjesto rođenja, adresu stanovanja, broj telefona/mobitela, te po mogućnosti adresu elektroničke pošte ) **i točan naziv radnog mjesta na koje se osoba prijavljuje.**

**Uz pisanu prijavu na Natječaj kandidati su dužni priložiti :**

* životopis
* dokaz o državljanstvu
* dokaz o stečenoj stručnoj spremi (preslika diplome)
* elektronički zapis odnosno potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* kao dokaz o nepostojanju zapreka za zasnivanje radnog odnosa iz čl. 25.Zakona o predškolskom odgoju i obrazovanju dostavljaju se sljedeći dokumenti ( ne stariji od 6 mjeseci od objave Natječaja ):

1. uvjerenje nadležnog suda da se protiv kandidata ne vodi kazneni postupak prema čl. 25. st. 2. Zakona o predškolskom odgoju i obrazovanju
2. uvjerenje nadležnog suda da se protiv kandidata ne vodi prekršajni postupak prema čl. 25. st. 4. Zakona o predškolskom odgoju i obrazovanju
3. potvrdu nadležnog centra za socijalnu skrb da kandidat nema izrečenu mjeru za zaštitu dobrobiti djeteta iz čl. 25. st. 10. Zakona o predškolskom odgoju i obrazovanju

* vlastoručno potpisanu izjavu kandidata da u odnosu na njega ne postoje zapreke iz čl. 25. Zakona o predškolskom odgoju i obrazovanju

Prijava mora biti vlastoručno potpisana.

Na natječaj se mogu javiti osobe oba spola.

Isprave se prilažu u neovjerenom presliku , a prije izbora kandidata predočit će izvornik.

Kandidat/kinja koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje %20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat/kinja koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja:https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje %20prava%20prednosti%20pri%20zapo%C5%A1ljavanju- %20Zakon%20o%20civilnim%20stradalnicima%20iz%20DR.pdf

Potpunom prijavom smatra se ona koja sadrži sve podatke i priloge navedene u Natječaju.

Nepotpune i nepravodobne prijave neće se razmatrati.

Natječajna dokumentacija neće se vraćati.

Natječaj će biti otvoren od 05.09.2022.godine do 13.09.2022.godine.

Prijave s potrebnim prilozima potrebno je dostaviti putem pošte na adresu : **Dječji vrtić Dječji san , Svetonedeljska 18, 10431 Sveta Nedjelja,** ili predati osobno, u zatvorenoj omotnici, na gore navedenoj adresi svakim radnim danom od 7,00 do 15,00 sati , s naznakom : „ Natječaj za zasnivanje radnog odnosa na radno mjesto kineziolog/inja - NE OTVARATI „ , **u roku od 8 dana od objave Natječaja.** Natječaj će biti objavljen na mrežnim stranicama i oglasnim pločama Hrvatskog zavoda za zapošljavanje, te mrežnim stranicama i oglasnoj ploči Dječjeg vrtića Dječji san .

O rezultatima Natječaja kandidati će u zakonskom roku biti obaviješteni putem pošte i web stranice Dječjeg vrtića Dječji san ( https:/www.djecji-san.com ) , a sukladno čl. 10. st. 1. toč. 10. Zakona o pravu na pristup informacijama ( NN br. 25/13 i 85/15 ).

Podnošenjem prijave na Natječaj, pristupnici Natječaja su izričito suglasni da Dječji vrtić Dječji san, Sveta Nedelja kao voditelj obrade osobnih podataka može prikupljati, koristiti i dalje obrađivati osobne podatke u svrhu provedbe natječajnog postupka, posebice da se njihovi osobni podaci o imenu i prezimenu objavljuju na mrežnim stranicama Dječjeg vrtića Dječji san, Sveta Nedjelja tijekom rezultata natječajnog postupka.

Izrazi koji se koriste u ovom Natječaju, a imaju rodno značenje koriste se neutralno i odnose se jednako na muški i ženski spol.

UPRAVNO VIJEĆE

DJEČJEG VRTIĆA DJEČJI SAN